Public procurement notice: Contract Award Notice
Published: 2019-07-29
Buyer: Lappeenrannan kaupunki
Country: FI
Contract type: Services
Procedure: Open procedure
CPV classification: 71000000 | 71240000 | 71310000 | 71320000 | 71322000: Civil engineering design services
Estimated value: 5700000 EUR
Award criteria: The most economic tender

Technical requirements: Tämän hankinnan tavoitteena oli luoda kaupunkikonsernin käyttöön konsulttipalveluiden puitejärjestely, jonka avulla voidaan sopimuskauden aikana hankkia laadukkaita ja kustannustehokkaita asiantuntijapalveluita tilaajien tarpeisiin. Toimeksiannon kohteena ovat pääosin kaupunkikonsernin Elinkeino ja kaupunkikehitys -toimialan suunnittelutehtävät tilaajan määrittelemässä laajuudessa ja aikataulussa.
Kilpailutuksen tuloksena valittiin kullekin eri tehtävä-/tehtävän osa-alueelle (lukuunottamatta osa-aluetta E. Pilaantuneiden maiden vanhojen kaatopaikkojen ja sedimenttien kunnostamiseen liittyvä näytteenotto, suunnittelu ja valvonta, jolle osa-alueelle tehtiin itseoikaisu ja hankinta päätettiin keskeyttää ja kilpailuttaa uudelleen) maksimissaan viisi (5) puitesopimuskonsulttia sopimuskaudelle, joka alkoi sopimuksen allekirjoituksesta ja päättyy 31.12.2020, sekä niiden jälkeen mahdollisesti käyttöönotettaville 1+1 jatkoaikaoptiovuosille.
Luontoselvityksessä kartoitetaan suunnittelualueen luonnonolot kaavatason mukaisella riittävällä tarkkuudella siten, että voidaan tunnistaa ja arvioida kaavan toteutumisen ympäristövaikutukset. Luontoselvityksessä luokitellaan alueen elinympäristöt, kuvataan kasvillisuuden ominaispiirteet ja huomioidaan ns. lakikohteet ja muut merkittävät kohteet. Lähtökohtana työssä on ilmakuva- ja karttatarkastelut, valmiit aineistot ja tietokannat sekä aiemmin tehdyt luontoselvitykset. Selvitystyöhön kuuluu olennaisena osana maastotyöt. Suunnittelualueelta voidaan tarvita lisäksi erikseen mm. seuraavia kartoituksia:
Maisemaselvityksellä tarkoitetaan alueen maisema- ja kulttuurihistorian, maiseman erityispiirteiden, toiminnan tai fyysisten ominaisuuksien muutosten kuvaamista ja selvittämistä mm. kartta- ja ilmakuvatarkasteluihin, maastokäynteihin ja arkistolähteisiin perustuen. Maisemaselvitys tuottaa tietoa maisemasta ja maiseman muutoksista suunnittelun tueksi. Sen pohjalta voidaan arvioida maisemavaikutuksia sekä esittää haittojen lieventämiskeinoja. Maisemaselvityksen tärkeimpiä tehtäviä on tuoda esille ja korostaa niitä arvoja, jotka maiseman luonne, piirteet ja ominaisuudet muodostavat. Maiseman perustekijöiden ja niiden vuorovaikutussuhteiden selvittämisen lisäksi maisemaselvityksessä tulee esittää johtopäätöksiä, suosituksia ja reunaehtoja suunnittelulle.
Muinaisjäännösinventointi kuuluu olennaisena kaavoitusta ja muita maankäytön suunnitelmia varten laadittaviin selvityksiin. Se antaa tärkeää lähtötietoa suunnitteluun ja toimii vaikutusarvioinnin pohjana arkeologisen kulttuuriperinnön osalta. Muinaisjäännösinventointi voidaan tehdä koko suunnittelualueelta tai ns. muuttuvan maankäytön alueilta. Inventoinnissa tarkastetaan alueen kaikki tunnetut muinaisjäännökset ja löytöpaikat sekä samalla etsitään maastosta ennestään tuntemattomia muinaisjäännöksiä. Alueelta tutkitaan sekä esihistorialliset että historialliset kohteet. Lappeenrannassa tarvitaan edellisten lisäksi erityistuntemusta sotahistoriallisista kohteista. Keskeisenä menetelmänä inventoinnissa ovat maastotyöt. Lisäksi työssä hyödynnetään mm. historiallisia karttoja, aiempia selvityksiä ja tutkimuksia sekä laserkeilausaineistoja.
Rakennetun kulttuuriympäristön selvitykset jakautuvat kaavatason mukaan asemakaavoitusta varten tehtäviin rakennushistoriaselvityksiin ja yleiskaavoitusta varten tehtäviin rakennetun kulttuuriympäristön selvityksiin. Lisäksi rakennetun kulttuuriympäristön selvityksiin lasketaan kuuluviksi kaupunkikuvalliset selvitykset, joita voidaan tarvita kaikilla kaavatasoilla sekä myös muissa maankäytön hankkeissa suunnittelun tukena. Rakennushistoriaselvitys tehdään asemakaavan muutosta varten ja sen on tarkoitus vastata MRL 9 § edellyttämää selvityksen tasoa. Rakennetun kulttuuriympäristön selvitys tehdään yleensä yleiskaavoitusta varten. Kaupunkikuvallinen selvitys laaditaan kaavoituksen tai muun maankäytön suunnitelman tueksi.
Kaupallisten selvitysten tarkoituksena on tarkastelualueen kaupan ratkaisujen mitoittaminen ja toimintojen sijoittelu sekä vaikutusten arviointi. Selvitys voi koskea koko kaupunkia tai osaa siitä, kuten vähittäiskaupan suuryksiköiden aluetta. Selvitys voi liittyä sekä yleis- että asemakaavoitukseen. Kaupan toimintojen suunnittelun lähtökohtana on maakuntakaava, jossa on määritelty keskustojen ja vähittäiskaupan suuryksiköiden sijainti. Kaupallinen selvitys tarkentaa kaupan mitoitusta ja laatua. Työ sisältää perustieto-osan, jossa kuvataan nykyistä kaupan palveluverkkoa ja sen kehitysnäkymiä. Perustietotarkastelun pohjalta määritetään laskennallinen liiketilatarve ostovoiman kasvun ja muiden tekijöiden pohjalta. Keskeinen osa selvitystä on esitetyn kaavaratkaisun kaupallisten vaikutusten arviointi. Vaikutusarviossa arvioidaan vaikutukset mm. kaupan toimintaedellytyksiin ja rakenteeseen, palveluverkkoon sekä palveluiden saavutettavuuteen.
Palveluverkkoselvityksiä laaditaan yleiskaavallisen ja strategisen maankäytön suunnittelun pohjaksi. Selvitys voi koskea koko kaupunkia tai osaa siitä ja siinä voidaan käsitellä sekä julkisia että yksityisiä (mukaan lukien kaupallisia) palveluja. Vaihtoehtoisesti kaupalliset palvelut voidaan käsitellä omassa selvityksessään. Selvityksen pohjana on olemassa olevan palveluverkon kuvaus, jossa esitetään tarvittavassa laajuudessa nykyisen palveluverkon rakenne ja tiedot olemassa olevista toimitiloista. Tulevien tilatarpeiden pohjaksi kuvataan palveluverkkoon vaikuttavia muutostekijöitä ja kehityslinjoja. Selvitys voi sisältää yhden tai useampia vaihtoehtoja tulevaksi tavoiteltavaksi palveluverkoksi. Vaihtoehtojen vaikutukset arvioidaan ja vertailun pohjalta tehdään esitys tulevaksi palveluverkoksi. Selvitykseen voidaan liittää myös esitys palveluverkon toteuttamisen aikataulusta ja toteuttamisesta.
Liikenneverkkotarkastelun tarkoituksena on tuottaa liikennettä koskevaa tietoa asema- ja yleiskaavojen sekä muiden maankäytön suunnitelmien tausta-aineistoksi. Tarkastelussa määritellään kaupungin tai sen osan liikenteen tavoiteverkko ja liikenne-ennuste tavoitevuodelle. Tarkastelulla selvitetään maankäytön synnyttämät liikkumistarpeet, liikennetuotokset, liikenteelliset vaikutukset ja infran kehittämistarpeet.
Yleisimpiä ympäristöhäiriöitä koskevia selvityksiä ovat, melu-, tärinä- ja pilaantuneiden maiden selvitykset (PIMA).
Toiminnallisissa selvityksissä tutkitaan alueen tai sen osan mahdollisuuksia ja merkitystä kyseisen toiminnan kannalta. Tavoitteena on, että toiminta voitaisiin ottaa huomioon mahdollisimman hyvin kaavoituksessa ja muussa maankäytön suunnittelussa. Toiminnallisia asemakaavatasoisia selvityksiä voivat olla esim. keskustakorttelien jalankulkuyhteyksien tutkiminen ja esteettömyysselvitykset. Yleiskaavatason toiminnallisia selvityksiä voivat olla esim. virkistysalueverkostoa ja -yhteyksiä koskevat selvitykset sekä ulkoiluun, urheilu-ja liikuntamahdollisuuksiin sekä muuhun virkistyskäyttöön liittyvät selvitykset.
Toimeksianto käsittää MRL:n tarkoittaman yleiskaavatasoisen kaavasuunnittelun, jonka tarkoituksena on kunnan tai sen osan yhdyskuntarakenteen ja maankäytön yleispiirteinen ohjaaminen sekä toimintojen yhteen sovittaminen. Laadittavien kaavojen ohjaavuus voi vaihdella perinteisestä oikeusvaikutteisesta aluevarauskaavasta luonteeltaan enemmän ohjaaviin strategisiin suunnitelmiin.
Toimeksianto käsittää maankäyttö- ja rakennuslain tarkoittaman asemakaavatasoisen kaavasuunnittelun. Toimeksianto voi koskea yksittäistä tonttia tai korttelia tai laajempia asuin-, työpaikka- ja virkistysalueita. Kaavan laatimisen lisäksi tehtävään voidaan lisätä selvitysten ja vaikutusarvioiden laatimista sekä osallistumis- ja vuorovaikutusprosessin hoitamista. Selvityksiä ja niiden sisältöjä on kuvattu kohdassa A1 ja vaikutustenarviointia kohdassa A3.
Yleis- ja asemakaavojen lisäksi maankäytön suunnitteluun sisältyy erilaisia kaavoitustyötä tukevia suunnittelutehtäviä. Tällaisia tehtäviä voivat olla esim. erilaiset kehittämis- ja ideasuunnitelmat sekä tarkemmat erilliseen teemaan liittyvät suunnitelmat ja tarkastelut. Tehtävien tarkkuus riippuu kyseessä olevasta kaavatasosta.
Tuotos muissa kuin rakennustapaohjeissa: • muokattavissa oleva sähköinen raportti (teksti, kaaviot, kuvat, kartat) • suunnitelmat sähköisenä, esim. dwg


Winner: Faunatica Oy
Award value: 5700000
Number of bids: 11